En algun cas puntual, s’ha demanat un permís per a fer actes al carrer. Al ball de bureo per exemple, vam demanar l’Edifici Gòtic, però al final va vindre tanta gent que vam acudir al Setrill i encara ens pareix que les relacions entre associacions són inclús més profitoses. Ens agrada el treball en xarxa. Està clar que gaudiu de públic, però de quin tipus? Adrià: Tenim gent assídua, però sobretot gent molt variada, estem molt orgullosos d’això; a més, sí que es nota que l’Ateneu cada vegada s’aferma més, cada vegada tenim més gent als actes. Al principi costa que la gent vaja a la presentació d’un llibre a una associació nova, però s’ha millorat potser la difusió, la gent ens coneix i cada vegada tenim més afluència. Però continuem tenint molta varietat, els actes són molt variats i el públic també. La gent queda molt contenta. Intentem que puguen estar còmodes gent de més edat, xiquets i de tot tipus.